ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en en id ms ms ms ms nl id eo en ca id id id ms en nl en es id ms en ms id ms ms id id id tr hbs_lat es en id id id tr id id id id ms hbs_lat id ms id ms ms id id id id id ms id id fr id es id ms id id id en ms id id id id id id id id ms id id ms id ms id id ms id hu ms id id id id id id ms id id id id ms id id id ms ms ms id ms ms ms id ms ms id ms ms ms id id id id id id ms ms en en en en en en id id id id id en id id jv ms id id it es id id en id ms ms ms ms ms ms
Kecederaan Kuku: Ini Punca Dan Rawatan Yang Boleh Anda Lakukan
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Kesihatan Kulit • sekitar 1 tahun
Maaf saya ingin bertanya, saya telah terlibat kemalangan dua bulan...
Maaf saya ingin bertanya, saya telah terlibat kemalangan dua bulan yg lepas, jadi kuku di jari manis tangan kiri saya tercabut akibat pergeseran di jalan raya, dan setelah itu sekarang kuku saya telah... Lihat Lebih Lagi
@putrinurdiana9466Hi, anda boleh rujuk pautan https://hellodoktor.com/sihat-bergaya/penjagaan-kuku/5-cara-merawa... Lihat Lebih Lagi
Lihat 0 lagi kiriman
Semua komen ada di sini
Kuku Tercabut? Ini Tentang Kecederaan Kuku Yang Anda Perlu Tahu
Ditulis oleh Nurul Nazrah Nazarudin Disemak pada 22/11/2021
Disemak secara perubatan oleh Panel Perubatan Hello Doktor
Saya mengalami kecederaan kuku, seperti kuku tercabut. Apa yang perlu saya lakukan dan adakah perlu untuk segera mendapatkan rawatan serta pemeriksaan doktor?
Untuk mendapatkan lebih banyak info tentang Kesihatan Kulit, sila dapatkannya di sini.
Apakah itu Kecederaan Kuku?
Kecederaan kuku berlaku apabila mana-mana bahagian kuku anda cedera. Ini termasuk kuku, dasar kuku (kulit di bawah kuku), kutikel (bunga kuku), dan kulit di sekitar sisi kuku.
Kecederaan berlaku apabila kuku terluka, koyak, terhempas, atau lebam, atau kuku tercabut dari kulit.
Adakah cedera kuku biasa berlaku?
Kecederaan kuku sangat biasa berlaku. Ia boleh menjejaskan pesakit pada usia apa pun. Ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.
Apakah simptom-simptom kecederaan kuku?
Terdapat lima kategori kecederaan yang boleh berlaku kepada kuku. Sering kali, gabungan kecederaan ini berlaku pada kuku yang sama.
Subungual hematoma (lebam kuku) adalah darah terkumpul di bawah kuku. Ia biasanya berwarna merah atau ungu, yang pudar menjadi biru dalam beberapa minggu. Keseluruhan jari tangan atau jari kaki yang terbabit akan berdenyut-denyut dan terasa sakit apabila disentuh. Malah, jika pergeseran jari dengan udara juga akan menyakitkan. Lebam kuku mungkin berlaku dengan sendirinya, atau ia dialami dengan kombinasi dengan kecederaan kuku yang lain
Kuku melecet boleh merujuk kepada luka ke atas kuku, dasar kuku, kutikel kuku atau lipatan lateral kuku atau gabungan mana-mana keadaan tersebut. Biasanya, darah akan dapat dilihat pada kulit. Kuku boleh kelihatan agak teruk bergantung kepada jenis kecederaan yang dialami
Amputasi hujung jari bermaksud bahawa bahagian hujung jari, termasuk bahagian atau semua kuku, dikeluarkan daripada jari. Tulang mungkin kelihatan atau tidak kelihatan
Avulsi kuku (tercabut) berlaku apabila bahagian kuku tercabut dari dasar kuku atau terkeluar dan melekat pada kulit hanya pada pangkal kuku (kutikel). Biasanya darah kelihatan. Ini sering dikaitkan dengan melecet
Patah (fraktur) tulang di bawah kuku juga boleh dikaitkan dengan kecederaan pada kuku, terutamanya yang melibatkan kecederaan yang menghancurkan. Ini dipanggil fraktur tuf distal. Sinar-x diperlukan untuk mendiagnosis keadaan ini melainkan terdapat bengkok (kecacatan bentuk) yang jelas kelihatan di hujung jari
Mungkin terdapat beberapa gejala yang tidak disenaraikan di atas. Jika anda mempunyai sebarang kebimbangan tentang gejala, sila berjumpa dengan doktor anda.
Bilakah saya perlu berjumpa dengan doktor?
Jika anda mempunyai sebarang tanda atau gejala yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Langkah yang terbaik adalah untuk membincangkan dengan doktor anda apa yang terbaik untuk keadaan anda.
Anda perlu merujuk doktor anda jika anda mengalami juga simptom-simptom berikut:
Kemerahan, kesakitan, atau bengkak meningkat
Nanah (cecair berwarna kuning atau putih) mengalir dari luka
Anda mengalami pendarahan yang tidak berhenti
Apakah punca masalah ini?
Kebanyakan kecederaan pada kuku berlaku disebabkan salah satu daripada tiga mekanisme ini:
Daya yang menghancurkan, seperti penukul, tersepit jari pada pintu, gigitan manusia, atau akibat semasa pengendalian jentera
Menghiris atau memotong, seperti pisau, pemotong kotak, atau akibat semasa pengendalian jentera
Koyakan atau carikan, seperti tersadung jari, kuku tersangkut pada objek
Maklumat yang diberikan bukan pengganti untuk sebarang nasihat perubatan. SENTIASA berunding dengan doktor anda untuk maklumat lanjut.
Doktor akan membuat pemeriksaan terperinci pada tangan atau kaki dan kuku yang cedera untuk menentukan tahap rawatan dan pembaikan yang diperlukan dengan melaksanakan prosedur berikut :-
Doktor perlu mengetahui dengan tepat bagaimana kecederaan itu berlaku untuk menentukan kecederaan yang mungkin dan jika luka itu tercemar (terutamanya jika kecederaan disebabkan gigitan)
Doktor akan bertanya tentang masalah perubatan, ubat, alergi, dan tarikh suntikan tetanus yang paling terkini
Denyutan nadi dan tekanan darah anda akan diperiksa
Mungkin, sinar-x tangan atau kaki akan diambil
Ujian darah biasanya tidak diperlukan
Bagaimanakah kecederaan kuku dirawat?
Kes kecederaan pada kuku yang ringan
Anda mungkin dapat merawat kecederaan pada kuku di rumah jika anda boleh menghentikan pendarahan dengan cepat dan:
Kuku tercabut, tapi tidak terpotong atau terkoyak dan masih melekat pada dasar kuku
Lebam kuku anda bersaiz kurang daripada satu perempat saiz kuku anda
Jari atau jari kaki anda tidak bengkok atau mengalami kecacatan bentuk
Untuk merawat kecederaan kuku anda perlu:
Buka semua perhiasan dari tangan anda. Gunakan sabun, jika perlu, untuk mengeluarkan cincin dari jari anda dengan mudah. Jika anda tidak boleh mengeluarkan cincin kerana jari anda bengkak, hubungi pembekal penjagaan kesihatan anda
Cuci mana-mana luka atau luka kecil
Gunakan pembalut jika perlu
Kes-kes kecederaan kuku yang teruk
Untuk kecederaan pada kuku yang lebih serius, anda perlu pergi ke klinik atau hospital dengan segera. Mereka akan menghentikan pendarahan dan membersihkan luka. Biasanya, kuku dan jari tangan atau jari kaki akan dibius dengan ubat sebelum dirawat.
Untuk lebam yang lebih besar, pasukan perubatan akan membuat sebuah lubang kecil di kuku
Ini akan membolehkan bendalir disalirkan keluar serta melegakan tekanan dan kesakitan
Jika tulang patah atau lebam sangat besar, kuku mungkin perlu dikeluarkan dan dasar kuku perlu diperbaiki
Kuku melecet atau avulsi:
Sebahagian atau kesemua mungkin perlu dikeluarkan
Luka di dasar kuku akan ditutup dengan jahitan
Kuku akan disambungkan menggunakan gam khas atau jahitan
Sekiranya kuku tidak dapat disambungkan, pasukan perubatan anda mungkin menggantikannya dengan sejenis bahan khas. Bahan ini akan kekal di atas dasar kuku sementara kuku kembali sembuh
Pembekal kesihatan anda mungkin akan mempreskripsikan antibiotik untuk mencegah jangkitan
Jika anda mengalami tulang patah, pasukan perubatan anda mungkin perlu memasang wayar di jari anda untuk memastikan tulang kekal di tempatnya.
Apakah perubahan gaya hidup atau remedi di rumah yang dapat membantu saya mengatasi masalah kuku?
Gaya hidup dan remedi di rumah yang berikut mungkin membantu anda mengatasi kecederaan kuku:
Meletakkan ais selama 20 minit setiap 2 jam pada hari pertama, kemudian 3 hingga 4 kali sehari selepas itu
Untuk mengurangkan sakit berdenyut-denyut, tinggikan tangan atau kaki anda melebihi paras jantung anda
Ambil ubat penahan sakit dengan preskripsi seperti yang diarahkan. Atau anda boleh menggunakan ibuprofen atau naproxen untuk mengurangkan kesakitan dan bengkak. Acetaminophen boleh membantu mengurangkan sakit, tetapi tidak akan mengurangkan bengkak. Anda boleh membeli ubat-ubatan tahan sakit tanpa preskripsi
Rujuk pembekal anda sebelum menggunakan ubat ini jika anda mempunyai sejarah penyakit jantung, tekanan darah tinggi, penyakit buah pinggang, atau mempunyai ulser perut atau pendarahan dalaman
JANGAN ambil lebih daripada jumlah yang dicadangkan pada label atau oleh pembekal anda
Mengikut nasihat doktor anda tentang penjagaan luka anda
Sekiranya anda mempunyai kuku buatan, ia harus berada di tempatnya sehingga dasar kuku anda sembuh
Tukar balutan luka anda setiap hari sekiranya penyedia perubatan anda mencadangkannya
Anda boleh menyapu sedikit salap antibiotik bagi mengelakkan balutan anda daripada melekat, sekiranya penyedia perubatan anda membenarkannya
Anda boleh diberi splin atau kasut khas untuk membantu melindungi kuku dan jari tangan atau kaki anda semasa dalam proses penyembuhan
Biasanya kuku baru akan tumbuh, menggantikan kuku lama dan menolak kuku lama dalam proses tersebut
Jika anda kehilangan kuku anda, ia akan mengambil masa 7 hingga 10 hari untuk dasar kuku anda sembuh kembali. Kuku jari baru akan mengambil masa 4 hingga 6 bulan untuk tumbuh menggantikan kuku yang hilang. Kuku jari kaki pula mengambil masa kira-kira 12 bulan untuk tumbuh semula
Kuku baru mungkin akan kelihatan beralur atau berbatas dan agak rosak. Ini mungkin bersifat kekal
Jika anda mengalami patah tulang di jari tangan atau kaki anda berserta dengan kecederaan kuku, anda mungkin akan mengambil masa kira-kira 4 minggu untuk sembuh
Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.
Hello Health Group tidak menawarkan nasihat perubatan, diagnosis atau rawatan.
Nail injuries. https://medlineplus.gov/ency/patientinstructions/000800.htm. Accessed October 27, 2017.
Nail Problems and Injuries. https://www.uofmhealth.org/health-library/nails. Accessed October 27, 2017.
Torn or Detached Nail. https://www.mottchildren.org/health-library/sig256776. Accessed October 27, 2017.
Nail Bed Injury. https://www.assh.org/handcare/condition/nail-bed-injury. Accessed October 27, 2017.
Fingertip Injuries. https://www.aafp.org/afp/2001/0515/p1961.html. Accessed October 27, 2017.
A study of nail bed injuries: Causes, treatment, and prognosis. https://www.jhandsurg.org/article/S0363-5023(84)80153-7/fulltext. Accessed October 27, 2017.
Jangan Pandang Remeh Tentang Penjagaan Kuku, Penting Untuk Cegah Infeksi Kuku
BERHENTI Kongsi Pengetip Kuku! Anda Berisiko Dapat Banyak Penyakit Termasuk Hepatitis, Takutnya!
Ditulis oleh Nurul Nazrah Nazarudin Disemak pada 22/11/2021
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.